Podrobnosti ohľadne priebežného skúšania z predmetu FINANČNÉ PRÁVO 2. 3 ročník Bc. denní.
Priebežné hodnotenie z predmetu Finančné právo 2 sa uskutoční prostredníctvom systému ,,E-learning UK”. V systéme e-learning UK budú nahraté testy, témy esejí, skupinových prác alebo iné formy aktivít z problematiky prebratej na prednáške a seminári. Postup na prihlásenie do tohoto systému a akým spôsobom nájdete konkrétnu formu priebežného hodnotenia nájdete nižšie. Každá forma priebežného hodnotenia bude pozostávať z otázok, ktoré budú reflektovať učivo prebraté na prednáškach aj seminároch. Za každý týždeň/ okruh témy študent získa počet bodov (za predpokladu, že ich správne vyplní), v závislosti od zložitosti a náročnosti formy priebežného skúšania. Otázku na úvod (pochopenie kritérií priebežného hodnotenia) je potrebné vyplniť do termínu uvedeného v systéme, inak sa študent nebude vedieť dostať k ostatným zadaniam a tak stratí možnosť získať pridelený počet  bodov.

 

Konkrétna forma priebežného hodnotenia sa bude vypĺňať v domácom prostredí a o akú formu priebežného hodnotenia pôjde, sa študent dozvie priamo v systéme E-learning – Moodle. Rovnako sa študent zo systému dozvie konkrétny čas na vyplnenie testu a pod. (zvyčajne pôjde o vypracovanie testu, pričom na jeho vypracovanie budú 4 dni a jeden pokus - pričom tieto parametre sa môžu meniť v závislosti od veľkosti a náročnosti testu alebo inej formy priebežného hodnotenia). 
Okruhy tém, z ktorých bude zostavené priebežné hodnotenie odzrkadľuje témy prednášok. Konkrétny termín priebežného hodnotenia bude zverejnený v Moodle:
1. Pramene daňového práva, špecifiká normotvorby v daniach, špecifiká výkladu daňových 

2. Miestne dane / majetkové dane

3. Selektívne spotrebné dane, daň z poistenia 

4. Daň z príjmov (základné princípy; predmet; subjekty; vplyv práva EÚ) 
5. Daň z príjmov (zisťovanie základu dane pri FO a PO; sadzba dane) 

6. Daň z príjmov (techniky výberu dane) 
7. DPH (základné princípy; predmet; subjekty; základ; sadzba; vplyv práva EÚ) 

8. DPH (vybrané praktické aspekty)
9. Daňový proces
10. Medzinárodné aspekty zdaňovania (zamedzenie dvojitého zdanenia a medzinárodná spolupráca v správe daní)
11. Poplatkové právo
.

Postup pre študentov na prihlasovanie sa do systému ,,E-learning UK”

1. Choďte na internetovú stránku https://moodle.uniba.sk/my/ 
2. V pravom hornom rohu je viditeľné, či ste do E-learningu prihlásení alebo nie. Ak nie, tak je potrebné kliknúť na ,,Prihlásenie”. Vaše používateľské meno je rovnaké ako používateľské meno do systému AIS2. Stlačíte ,,Pokračovať”. Hodí Vás to na stránku AIS2, kde si zadáte aj Vaše heslo do systému AIS2. 

3. Kliknite na ,,Právnická fakulta” a následne na ,,Katedra finančného práva” 

4. Kliknite na ,, Finančné právo 2 – 3. ročník – denní – Daňové právo“ 

5. Kurz ,,Finančné právo 2 – 3. ročník – denní – Daňové právo“ je rozdelený podľa jednotlivých týždňov, v ktorých sa rozoberajú jednotlivé témy s obsahom podľa prednášok. Pod každým týždňom kliknite uvidíte, aká forma priebežného hodnotenia je pre Vás pripravená. Väčšinou pojde o ,,Test”. Testy nájdete v záložke ,,Všetky aktivity na jednej kope“, kliknete na Test a môžete začať vypĺňať.
